Richard Brinsley Sheridan

Richard Brinsley Butler Sheridan (Dublin, Irlanda, 1751ko urriaren 30a - Londres, Ingalaterra, 1816ko uztailaren 7a) irlandar antzerki-idazlea, antzerki-ekoizlea eta politikaria izan zen.

 Biografia 

1775ean aurkeztu zituen bere lehen bi obra arrakastatsuak: The Rivals (Aurkariak) komedia eta The duenna (Aialdekoa) opera komikoa.

Drury Lane Theatre-ren jabe eta zuzendari eginik, bere antzerki-lan garrantzitsuenak aurkeztu zituen: The School of Scandal (1777, Eskandaloaren eskola), gizartearen hipokresiaren salaketa zorrotza, eta The Critic (1779, Kritikoa), antzerki-munduaren satira gupidagabea.

1780an politikan hasi zen, eta kargu batzuk bete zituen Kanpo Arazoetako Ministerioan eta Itsas Armadan.

1812an galdu zituen Westminsterko Parlamenturako hauteskundeak, eta jokoan diru guztia galdurik, pobrezian hil zen.

 Erreferentziak 

Kategoria:Irlandako politikariak
Kategoria:Irlandako antzerkigileak
Kategoria:Dublindarrak
Kategoria:Harrow Schoolen ikasitakoak
Kategoria:Londresen hildakoak
Kategoria:Ingalaterrako barrutietako Erresuma Batuko parlamentariak